Allekirjoittanut sitoutuu kissojen pidossa noudattamaan seuraavia Kissaliiton määrittelemiä periaatteita.

1. 	Hyväksyn Kissaliiton sääntöjen 2§ mukaisen tarkoituksen.
2.	Olen selvillä siitä, että FIFe:n ja Suomen Kissaliiton määräykset, ohjeet ja säännöt sitovat kaikkia Kissaliiton harrastajia. Tarkistan kulloinkin voimassa olevan ohjeistuksen.
3. 	Olen selvillä yleisten eläintenpitoa ja -suojelua koskevien lakien, asetusten ja määräysten sisällöistä. 
Huolehdin siitä, että kissani saavat ikään ja rotuun nähden riittävästi ravintoa, huolenpitoa ja liikuntaa.
4. 	Kartutan tietoja harrastamistani roduista sekä kissanjalostuksesta ja -hoidosta yleensä. Perehdyn harrastamiini rotuihin niin, että tunnen hyvin niiden voimassa olevat rotumääritelmät, ja kokonaisvaltaisesti kissojen terveyteen ja hyvinvointiin liittyvät asiat.
5. 	Siitosuroksen omistajana päämääräni on parantaa harrastamaani kissarotua/-rotuja.
6. 	Ennen kuin luovutan urostani astutuksen, varmistun siitä, että yhdistelmä on FIFe:n ja Kissaliiton rekisteröintisääntöjen mukaan sallittu.
7. 	Uroskissan omistajana sitoudun antamaan aina oikeita tietoja, jotka sitoudun toimittamaan määräajassa. 
Kissan ensimmäisten pentujen rekisteröinnin yhteydessä toimitan kopion eläinlääkärin antamasta todistuksesta, ettei kissalla ole napatyrää ja että sen kivekset ovat yli 6 kk ikäisenä laskeutuneet ja normaalit. Jos en toimita todistuksia määräaikaan mennessä, olen velvollinen korvaamaan rekisteröintimaksun korotuksen naaraan omistajalle.
8. 	Siitostoiminnassa käyttämäni kissa on terveydeltään moitteeton ja hyväluonteinen. Otan huomioon kissan
iän ja terveyden tehdessäni päätöksiä sen käytöstä jalostukseen. Pidättäydyn käyttämästä kissaa siitokseen, jos sen havaitaan periyttävän haitallisia ominaisuuksia jälkeläisilleen.
9. 	Sovin etukäteen naaraskissan omistajan kanssa astutuskorvauksesta. Annan naaraskissan omistajalle allekirjoitetun astutustodistuksen tai vahvistan pentuerekisteröinnin sähköisen rekisteröintijärjestelmän kautta kuittina kokonaan suoritetusta astutuskorvauksesta.
10. 	Siitosuroksen omistajana olen tietoinen siitä FIFe:n määräyksestä, että ellei siitosuros tai jokin muu kissa poikkeuksellisesti tai muista perustelluista syistä voi olla vapaana omistajan / haltijan asunnossa, sille on järjestettävä oma, lattiapinta-alaltaan vähintään 6 neliömetrin suuruinen ja 1,8 metrin korkuinen huone tai osa huoneesta. Siellä tulee olla lämmitys sekä riittävä päivänvalo ja valaistus. Kissalle tulee järjestää makuu- ja ruokinta-paikka, hiekkalaatikot, kiipeily-mahdollisuudet sekä muu sisustus sen yksilöllisten tarpeiden mukaan. Lattioiden, seinien ja kalusteiden tulee olla valmistettu sellaisesta materiaalista, että niiden puhdistaminen ja desinfiointi on mahdollista.
11. 	Siitosuroksen omistajan sopimus päättyy kirjallisella ilmoituksellani. Mikäli Kissaliiton hallitus katsoo minun rikkoneen tätä sopimusta, se voi evätä minulta oikeuden pitää siitosurosta/uroksia Kissaliiton piirissä, joko määräajaksi tai kokonaan. Sopimuksen rikkomisesta seuranneesta toimintarajoituksesta tiedotetaan seurantalistalla, joka julkaistaan Kissa-lehdessä.
12. 	Olen tietoinen, että omistamieni kissojen ja niiden jälkeläisten tietoja luovutetaan vuosittain kyseisen rodun rotuyhdistykselle, jolla on yhteistyösopimus Kissaliiton kanssa. Lisäksi kissojen tiedot ovat osittain näkyvillä sähköisen rekisteröintijärjestelmän kautta.

Siitosuroksen omistajan sopimuksen sopijan on oltava täysi-ikäinen Kissaliiton jäsenyhdistyksen jäsen.
Allekirjoitettu sopimus toimitetaan Kissaliiton toimistoon ennen ensimmäistä astutusta. 
Sopimus palautetaan siitosuroksen omistajalle, kun se on hyväksytty. Sopimus vaaditaan kaikilta Kissaliiton rekisteriin rekisteröidyn siitosuroksen omistajilta.

Siitosuroksen omistaja täyttää                                                                     Kissaliiton rotukirjaaja täyttää
(Sopimus on omistajakohtainen, EI kissakohtainen)

     		

     	
Siitosuroksen omistaja

		Paikka ja aika	
Siitosuroksen omistajan allekirjoitus ja nimenselvennös
     			
Syntymäaika
     		Sopimus hyväksytty	
Katuosoite
     			
Postinumero ja – toimipaikka
     			
Puhelinnumero + sähköposti
     
			
Yhdistys                                     Paikka ja aika